
Uvod
Ta postopek se uporablja, ko posameznik, na katerega se nanašajo osebni podatki, uveljavlja eno ali več pravic, ki jih ima na podlagi Splošne uredbe Evropske unije o varstvu podatkov (GDPR) in vsakokratne nacionalne zakonodaje (ZVOP-1/ZVOP-2). 
Vsaka od zadevnih pravic ima svoje značilnosti, ki jih mora javni zavod spoštovati, in to v predpisanih rokih. Postopek je podrobneje določen v Pravilniku o varstvu osebnih podatkov. V tem dokumentu je naveden povzetek, ki je namenjen seznanitvi strank o vrstah in načinu uveljavljanja pravic. 
Javni zavod zagotavlja informacije o pravicah posameznika preko spletne strani in osebno na sedežu javnega zavoda v Politiki varstva osebnih podatkov. 
Vlogo za uveljavljanje pravic je možno vložiti elektronsko, po pošti ali osebno na sedežu javnega zavoda. Javni zavod v roku 5 dni zahteva morebitno dopolnitev (če zahtevek ni jasen) in v najkrajšem možnem času ter najkasneje v 30 dneh posreduje odgovor. Če posameznik z odgovorom oziroma odločitvijo javnega zavoda ni zadovoljen, se lahko pritoži na naslov nadzornega organa (Informacijski pooblaščenec). 
Vlogo obravnava pooblaščena oseba javnega zavoda Žužemberk za varstvo osebnih podatkov Petra Junc, e-pošta: petra.junc@zuzemberk.si . Pooblaščena oseba za varstvo osebnih podatkov je dosegljiva tudi za svetovanje s področja varstva osebnih podatkov.

Postopek uveljavljanja pravic
Zahtevo za uveljavljanje pravic posameznik vloži pisno (vključno vloga po e-pošti) ali ustno na zapisnik. Zahteva mora biti razumljiva in mora obsegati osebno ime posameznika ter druge podatke, ki so potrebni za določitev osebnih podatkov, na katere se zahteva nanaša oziroma za rešitev zahteve, morebitne podatke o pooblaščencu ali zastopniku posameznika, opredelitev oblike v kateri želi posameznik prejeti odgovor ter opredelitev zahteve.
Javni zavod je vlogo posameznika dolžan rešiti najkasneje v roku 30 dni. Ta rok se lahko po potrebi podaljša za največ dva dodatna meseca ob upoštevanju zapletenosti in števila zahtev. O tem je javni zavod dolžan pravočasno obvestiti posameznika, najkasneje pa v roku enega meseca po prejemu zahteve, skupaj z razlogi za zamudo in informacijo o možnosti pritožbe.
Javni zavod lahko zaradi potrditve identitete posameznika zahteva dodatne potrebne informacije. Ugotavljanje identitete posameznika pri zahtevah, vloženih po elektronski pošti se lahko izvaja tudi z varnim elektronskim podpisom s kvalificiranim potrdilom, s potrditvijo vloge v papirni obliki ali osebno ali na način osebne vročitve odločitve javnega zavoda o zahtevi na uradni naslov posameznika ali na naslov s katerim javni zavod razpolaga.

Pravica biti obveščen
Kadar se osebni podatki pridobijo od posameznika, na katerega se nanašajo osebni podatki, ali kadar se osebni podatki pridobijo iz drugega vira, je dolžan javni zavod obvestiti posameznika (splet ali osebno), na katerega se nanašajo osebni podatki, da se v javnem zavodu obdelujejo osebni podatki v zvezi z njim in njegove pravice v zvezi s tem. Spoštovanje te pravice je urejeno v internih aktih javnega zavoda in dosegljivo na oglasni deski ter spletni strani javnega zavoda v dokumentu – Politika varstva osebnih podatkov kateri je priložena Evidenca dejavnosti obdelav osebnih podatkov. 

[bookmark: _Toc518999812]Pravica dostopa do podatkov
Posameznik, na katerega se nanašajo osebni podatki, ima pravico, da javni zavod vpraša, ali obdeluje osebne podatke v zvezi z njim, in da ima dostop do teh podatkov in še do informacij o:
1. namenih obdelave,
1. kategorijah zadevnih osebnih podatkov,
1. uporabnikih ali kategorijah uporabnikov podatkov, če obstajajo, zlasti vseh tretjih državah ali mednarodnih organizacijah,
1. obdobju hrambe osebnih podatkov (ali merilih, ki se uporabijo za določitev tega obdobja),
1. pravicah posameznika, na katerega se nanašajo osebni podatki, do popravka ali izbrisa njegovih osebnih podatkov in do omejitve obdelave ali ugovora obdelavi,
1. pravici posameznika, na katerega se nanašajo osebni podatki, da vloži pritožbo pri nadzornem organu,
1. viru osebnih podatkov, če niso pridobljeni neposredno od posameznika, na katerega se nanašajo osebni podatki,
1. tem, ali bodo osebni podatki obdelani avtomatizirano, vključno z oblikovanjem profilov, in če bodo, informacije o razlogih za tako obdelavo in morebitne posledice in
1. če se podatki prenašajo v tretjo državo ali mednarodno organizacijo, informacije o zaščitnih ukrepih, ki veljajo.

[bookmark: _Toc518999813]Pravica do popravka
Če osebni podatki niso točni, ima posameznik, na katerega se nanašajo osebni podatki, pravico, da zahteva, da se podatki popravijo, in da se nepopolni osebni podatki dopolnijo, v skladu z informacijami, ki jih lahko zagotovi.
Če bo potrebno, bo javni zavod Žužemberk tudi preveril informacije, ki mu jih je posredoval posameznik, na katerega se nanašajo osebni podatki, da bi pred spremembo osebnih podatkov zagotovil, da so te informacije točne.




[bookmark: _Toc518999814]Pravica do izbrisa
Imenovana tudi „pravica do pozabe“; posameznik, na katerega se nanašajo osebni podatki, ima pravico, da od javnega zavoda Žužemberk zahteva, da brez nepotrebnega odlašanja izbriše osebne podatke v zvezi z njim, kadar velja eno od naslednjega:

· osebni podatki niso več potrebni v namene, za katere so bili zbrani,
· posameznik, na katerega se nanašajo osebni podatki, prekliče privolitev in za obdelavo ne obstaja nobena druga pravna podlaga,
· posameznik, na katerega se nanašajo osebni podatki, ugovarja obdelavi osebnih podatkov,
· osebni podatki so bili obdelani nezakonito,
· iz razlogov spoštovanja zakonodaje, to je za izpolnitev pravnih obveznosti javnega zavoda ali
· če so se osebni podatki nanašali na posameznika, na katerega se nanašajo osebni podatki, kot otroka.

Če so bili osebni podatki objavljeni, je treba storiti vse, kar je mogoče, da se zagotovi izbris, če je to mogoče. Izbris ni možen, če obdelavo osebnih podatkov zahteva druga zakonodaja (npr. arhivsko gradivo).
Javni zavod Žužemberk bo moral v vsakem posameznem primeru glede take zahteve sprejeti odločitev o vprašanju, ali je zahtevo mogoče ali treba zavrniti iz enega od naslednjih razlogov:

· pravice do svobode izražanja in obveščanja,
· izpolnjevanja pravne obveznosti,
· javnega interesa na področju javnega zdravja,
· varstva namenov arhiviranja v javnem interesu,
· ker so osebni podatki pomembni za pravni zahtevek.
V te odločitve bo verjetno morala biti vključena pooblaščena oseba za varstvo podatkov Zavod Žužemberk in v nekaterih primerih višje vodstvo.
[bookmark: _Toc518999815]Pravica do omejitve obdelave
Posameznik, na katerega se nanašajo osebni podatki, lahko uveljavi pravico do omejitve obdelave njegovih osebnih podatkov, če je podana ena od naslednjih okoliščin:
· če posameznik, na katerega se nanašajo osebni podatki, oporeka točnosti podatkov, dokler se ne preveri točnosti osebnih podatkov,
· kot alternativa izbrisu podatkov v primerih, ko je obdelava nezakonita,
· če posameznik, na katerega se nanašajo osebni podatki, te potrebuje za pravne zahtevke, javni zavod jih pa ne potrebuje več ali
· dokler ni sprejeta odločitev v zvezi z ugovorom obdelavi.
Javni zavod Žužemberk bo moral v vsakem posameznem primeru take zahteve sprejeti odločitev o vprašanju, ali je zahteva dopustna. V te odločitve bo verjetno morala biti vključena pooblaščena oseba za varstvo podatkov javnega  zavoda in v nekaterih primerih višje vodstvo.
Če velja omejitev obdelave, se osebni podatki lahko shranijo, vendar se ne smejo obdelovati brez privolitve posameznika, na katerega se osebni podatki nanašajo, razen če obstojijo zakoniti razlogi (in v tem primeru je treba posameznika, na katerega se nanašajo osebni podatki, o tem obvestiti). Druge organizacije, ki lahko obdelujejo osebne podatke v imenu javnega zavoda, je treba prav tako obvestiti o omejitvi.
[bookmark: _Toc518999816]Pravica do preklica privolitve
Posameznik, na katerega se nanašajo osebni podatki, ima pravico, da svojo privolitev prekliče, kadar je privolitev podlaga za obdelavo njegovih osebnih podatkov (to pomeni, da obdelava ne temelji na drugi podlagi, ki jo dopušča GDPR, kot sta pogodbena ali zakonska obveznost).
Preden se osebni podatki posameznika, na katerega se nanašajo osebni podatki, izvzamejo iz obdelave, je treba potrditi, da je privolitev zares podlaga za obdelavo. Če ni, se zahteva lahko zavrne iz razloga, da privolitev posameznika, na katerega se nanašajo osebni podatki, za obdelavo ni potrebna. Sicer je treba zahtevi ugoditi.
V mnogih primerih bo dajanje in preklic privolitve na voljo v elektronski obliki, in sicer na spletu, in ta postopek ne bo potreben.
[bookmark: _Toc518999817]Pravica do prenosljivosti podatkov
Posameznik, na katerega se nanašajo osebni podatki, ima pravico zahtevati, da se mu njegovi osebni podatki zagotovijo v „strukturirani, splošno uporabljani in strojno berljivi obliki“ (člen 20 GDPR) in pravico do prenosa teh podatkov tretjemu, na primer ponudniku storitev. To velja za osebne podatke, katerih obdelava temelji na privolitvi posameznika, na katerega se nanašajo osebni podatki, in se obdelava izvaja z avtomatiziranimi sredstvi. 
Če je možno, lahko posameznik, na katerega se nanašajo osebni podatki, zahteva tudi, da se osebni podatki posredujejo iz sistemov javnega zavoda neposredno v sisteme drugega ponudnika storitev.
V zvezi s storitvami, ki spadajo v to skupino, se v vsakem posameznem primeru sprejme le malo odločitev in je zelo zaželeno, da se ta proces izvaja avtomatizirano.

[bookmark: _Toc518999818]Pravica do ugovora
Posameznik, na katerega se nanašajo osebni podatki, ima pravico, da ugovarja obdelavi osebnih podatkov, če ta temelji na zakonitih interesih, za katere si prizadeva javni zavod ali je obdelava nujna za opravljanje nalog v javnem interesu. Javni zavod bo prenehal obdelovati osebne podatke, razen če dokaže nujne razloge za obdelavo, ki prevladajo nad vašimi interesi, pravicami in svoboščinami ali za uveljavljanje, izvajanje ali obrambo pravnih zahtevkov. 





[bookmark: _Toc518999819]Pravice v zvezi z avtomatiziranim sprejemanjem odločitev in oblikovanjem profilov
Posameznik, na katerega se nanašajo osebni podatki, ima pravico, da zanj ne velja odločitev, ki je bila sprejeta avtomatizirano, če odločitev nanj znatno vpliva, in lahko zahteva osebno posredovanje, če je to primerno. Prav tako ima pravico, da izrazi lastno stališče in izpodbija odločitve.

Določene so izjeme od te pravice, in sicer če je odločitev:
· nujna za pogodbo,
· dovoljena na podlagi zakona,
· temelji na izrecni privolitvi posameznika, na katerega se nanašajo osebni podatki.

Pri presoji teh vrst zahtev, je treba presoditi vprašanje, ali zgoraj navedene izjeme veljajo v posameznem primeru, ki se obravnava.

